kardosdrur/scandi-wiki huggingface dataset:
Peter Heiberg (botaniker)

Peter Andreas Christian Heiberg (født 29. august 1837 i Lunde ved Odense, død 20. marts 1875 i Hellebæk) var en dansk botaniker. Han var farbror til Kristian Axel Heiberg.

Heiberg blev student 1854 og tog magisterkonferens 1860. Efter 1863 at have disputeret for doktorgraden med en kritisk oversigt over de danske diatomeer (Conspectus criticus Diatomacearum Danicarum) rejste han i udlandet. I 1866 blev Heiberg den første redaktør af Botanisk Tidsskrift udgivet af Dansk Botanisk Forening, hvori han publicerede flere arbejder over morfologiske og anatomiske forhold. Heibergs polemisk anlagte karakter bragte ham i en heftig videnskabelig strid med A.S. Ørsted; også kom han i stærk opposition til Botanisk Forenings øvrige bestyrelse og fratrådte denne 1869. 2 år i forvejen havde Heiberg kastet sig over arbejder med udtørring af forskellige søer (for eksempel Søndersø ved Jonstrup), hvilke imidlertid kun skaffede ham store økonomiske skuffelser. I 1874 udgav han under mærket Victor Norfelt skriftet Er det ikke paa Tide at ophæve Folkekirken og afskaffe Statsgejstligheden?, om hvilket emne han også skrev flere afhandlinger i Det nittende Aarhundrede.

Kilder 

 

Botanikere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Elenore

"Elenore" er en sang fra 1968 af det britiske rockband The Turtles.

Hitlisteplacering

Ugentlige hitlister

Års hitlister

Referencer

Sange fra 1968
Popsange
Lod (genstand)

Et lod er en tung genstand, typisk et stykke metal, som bruges til at tynge noget ned med, trække noget nedad med eller lignende fx brugt i et urværk, i et fysikforsøg,  eller hængende i en snor ved kontrol af om noget er lodret, eller ved måling af dybde. Et lod er en genstand, der oftest ligger lodret. Kan også bruges til at måle vægt. 

Måleinstrumenter
NFTO

NFTO Pro Cycling (UCI kode: NPC) er et britisk UCI Continental cykelhold. 'NFTO' er forkortelse for 'Not For The Ordinary'. Holdet blev etableret i 2014.

Holdet i 2015

Referencer 

Ophørte cykelhold fra Storbritannien
Etableret i 2014
Roompot-Charles

Roompot-Charles (UCI-kode: ROC) var et hollandsk UCI professionelt kontinentalcykelhold for mænd. Holdet blev etableret i 2015 og lukkede efter 2019-sæsonen.

Holdet

2019

Sejre

2018

Referencer

Eksterne henvisninger 

Ophørte cykelhold fra Nederlandene
Etableret i 2015
Ophørt i 2019
Hvepsefluer

Hvepsefluer (Conopidae) er en familie af fluer. Der findes omkring 1000 arter i hele verden. Mange hvepsefluer ligner hvepse eller bier. Larverne af hvepsefluer snylter på andre insekter.

Udseende 
Hvepsefluer har et karakteristisk bredt hoved hvilket de har navn efter på flere sprog ("thick-headed flies" på engelsk, og "Blasenkopffliegen" eller "Dickkopffliegen" på tysk). De er 3-26 mm lange. Bagkroppen er smal fortil hvor den møder brystet ("hvepsetalje"), og nedadkrummet bagtil. De har brede, i enden tilspidsede følehorn og en lang sugesnabel.

Levevis 
Hvepsefluer lægger deres æg på insekter, bl.a. andre fluer, fårekyllinger, kakerlakker, hvepse og bier. Larverne gnaver sig ind i værten og lever af dens kropsvæsker. I nogle tilfælde kan larven få værtsbier til at grave sig ned i jorden før de dør, så den får et sikkert sted at forpuppe sig.

Billeder

Referencer

Eksterne henvisninger 
 Hvepsefluer på fugleognatur.dk
 Hvepsefluer på Vestre Hus Børnenaturcenters hjemmeside

Fluer
Parasitiske insekter
Delko

Delko (UCI-kode: DKO) var et fransk UCI Professionelt Continental cykelhold, som blev etableret i 1974. Holdet blev et kontinentalhold i 2011, hvilket gjorde, at de kunne deltage i UCI Europa Tour-løb. Efter økonomiske vanskeligheder blev holdets drift stoppet kort før udgangen af 2021-sæsonen.

Sæsoner

2021

Sejre

2020

Sejre

2019

Sejre

2018

Sejre

Referencer

Eksterne henvisninger 

 

Ophørte cykelhold fra Frankrig
Etableret i 1974
Ophørt i 2021
Poul Grønvold

Poul Rasmus Grønvold (født 25. februar 1889 på Frederiksberg, død 22. april 1947 sammesteds) var en dansk kontorchef.

Grønvold var søn af kunstmaler Holger Grønvold og Signe f. Kiær. Han blev student fra Metropolitanskolen i 1907 og cand.polit. i 1914. Derpå var har kort tilknyttet generaltolddirektoratet, før han året efter blev fuldmægtig i deptartementet for told og forbrugsafgifter og siden avancerede til kontorchef i 1929. Sideløbende var han i en længere årrække manuduktør i nationaløkonomi og senere sekretær hos generaldirektøren for skattevæsenet. Han var desuden medlem af en række bestyrelser samt medredaktør på diverse fagskrifter.  Han var Ridder af Dannebrog og Dannebrogsmand.  

Grønvold giftede sig i 1925 med Berligot f. Gammelgaard, datter af byfogedfuldmægtig Niels Peter Gammelgaard.

Kilder 
 Kraks Blå Bog 1944-1946
 H. Hjort-Nielsen, Danske Sagførere, 1869-1919

Danskere i 1900-tallet
Riddere af Dannebrog
Personer fra København
Personer i Kraks Blå Bog (afdøde)
Studenter fra Metropolitanskolen
Asbjørn Kragh Andersen

Asbjørn Kragh Andersen (født 9. april 1992) er en dansk tidligere cykelrytter, der senest kørte for . 

Efter at have afsluttet sin cykelkarriere blev han ekspertkommentator hos Warner Bros. Discovery Danmark.

Han er storebror til cykelrytter Søren Kragh Andersen.

Palmarès

2013
1. plads 2. etape i Course de la Paix U23
 5. plads Hadeland GP
 7. plads Skive-Løbet
2014
1. plads 2. etape i Szlakiem Grodòw Piastowskich
 4. plads samlet i Grand Prix Cycliste de Saguenay
1. plads  Ung rytter klassifikaation
 4. plads Overall Tour de Beauce
 5. plads DM i landevejscykling, enkeltstart
 5. plads Rund um Köln
 6. plads Skive-Løbet
2015
1. plads, 5. etape Tour du Loir et Cher E Provost
1. plads, Ringerike GP
1. plads, 5. etape i Flèche du Sud
1. plads, 3. etape i Paris-Arras Tour
2016
1. plads, 4. etape i Tour des Fjords
2017
 7. plads Gran Premio della Costa Etruschi
 9. plads samlet Danmark Rundt
2018
 1. plads  samlet Tour du Loir-et-Cher
1. plads  Pointkonkurrencen
 2. plads Poreč Trophy
 5. plads Trofej Umag
 7. plads Veenendaal-Veenendaal Classic
2020
 5. plads ved DM i landevejscykling, linjeløb

Referencer

Eksterne henvisninger 

Mandlige cykelryttere fra Danmark
Personer fra Strib
Sportsdirektører fra Danmark
Elefantine

Elefantine () er en ø i Nilen, historisk i det nordlige Nubien. Den er nu en del af den moderne by Aswan i Sydegypten. Elefantine er 1200 meter lang fra nord til syd og 400 meter bred hvor den er bredest. Øen ligger umiddelbart nedenfor Nilens første katarakt ved grænsen mellem Øvre Egypten og Nedre Nubien. På sydspidsen ligger et arkæologisk udgravningsområde og Aswanmuseet. I midten ligger tre landsbyer, og i nord ligger et stort luksushotel.

Øer i Egypten
Øer i vandløb
Tour des Fjords

Tour des Fjords (før kendt som Rogaland Grand Prix til 2012) er et landevejscykelløb, der arrangeres hvert år i Norge mellem Stavanger og Bergen.

Vindere

Rogaland Grand Prix

Tour des Fjords

Referencer
Lierbanen

Lierbanen var en norsk privatbane, der gik fra Lier på Drammenbanen til Svangstrand ved Tyrifjorden. Den blev åbnet 12. juli 1904. Person- og godstrafikken blev indstillet 23. oktober 1932, men strækningen Lier-Tronstad Bruk blev fra 1934 til 1936 udlejet som industribane til Tronstad Bruk. Banen blev endeligt nedlagt 1. januar 1937. Banen var 20,6 km lang, havde en sporvidde på 1.067 mm og havde otte stationer. Stationsbygninger i Utengen og Svangstrand eksisterer stadig. Fra Svangstrand ved Holsfjorden var det muligt at rejse videre med dampskib til Sundvollen.

Det meste af den gamle trace er nu vej, mellem Renskaug og Landfallenga med navnet Linjeveien og mellem Egge og Tronstad med navnet Baneveien.

Kilder 
 
 Lier kommune om Lierbanen
 Nebysamlingene om Lierbanen 
 Norsk Jernbaneklubbs stationsdatabase om Lierbanen

Eksterne henvisninger 
 En rejse med Lierbanen anno 1910  

Nedlagte jernbanestrækninger i Norge
Etableret i 1904
Ophørt i 1937
JLT Condor

JLT Condor er et britisk UCI kontinental cykelhold, som blev etableret i 2004. Holdet har før været kendt under navnet Rapha Condor–recycling.co.uk, det var før sammenlægningen mellem recycling.co.uk Pro Cycling Team og RaphaCondor holdet i slutningen af 2007.

Holdet i 2016

Referencer 

Ophørte cykelhold fra Storbritannien
Etableret i 2004
Kristian Axel Heiberg

Kristian Axel Heiberg (født 31. januar 1880, død 22. december 1961) var en dansk læge. Han var brorsøn til Peter Andreas Christian Heiberg.

Heiberg blev cand. med. 1905 og skrev flere arbejder over bugspytkirtelens normale og patologiske anatomi, blandt andet Handbuch der Krankenheiten des Pancreas (1914), der gav nye bidrag til forståelsen af dette organs funktion og dens betydning for opkomsten af sukkersyge.

Kilder 
 Carlquist, Gunnar (red.) (1932). Svensk uppslagsbok. Malmö: Svensk Uppslagsbok AB:s förlag, bind 12 s. 914.

Anatomer fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Svensk uppslagsbok
Hamburg-Harburg

Harburg er en bydel i Bezirk Harburg i den tyske delstat Hamborg. Bydelen har 21.193 indbyggere (31.12.2006), et areal på 3,9 km² og en befolkningstæthed på 5.409 indbyggere pr. km².

Historie 
Der er fundet tegn på, at der har været beboelse i området helt tilbage til yngre stenalder. Omkring 1257 kom området i fyrsteslægten Welfs besiddelse under hertugdømmet Braunschweig-Lüneburg. I 1297 opnåede byen købstadslignende rettigheder. Under Napoleonskrigene oplevede byen at blive indtaget af forskellige magter, indtil den i 1810 blev annekteret af Frankrig. Allerede i 1813 kom byen imidlertid ind under Kongeriget Hannover og under Preussen i 1866. I 1938 blev byen underlagt Hansestadt Hamburg og mistede dermed sin selvstændighed. Under 2. verdenskrig blev distriktet bombarderet ligesom resten af Hamborg.

Den 27. marts 2006 blev byen ramt af en tornado, der forårsagede store skader på især havnearealet, og to kranførere døde.

Bydele i Bezirk Harburg
Pan Pacific Open 2016

Toray Pan Pacific Open 2016 var en tennisturnering for kvinder, der blev spillet udendørs på hardcourt-baner i Ariake Colosseum og Ariake Tennis Forest Park i Tokyo, Japan i perioden 17. - 25. september 2016. Det var den 43. udgave af Pan Pacific Open.

Singletitlen blev vundet af Caroline Wozniacki, som dermed vandt den 24. WTA-titel i karrieren men den første, siden hun i april 2015 vandt titlen i Stuttgart. Det var endvidere anden gang i karriere, at Wozniacki vandt Pan Pacific Open – første gang var i 2010. Med sin første turneringssejr i 2016 holdt hun liv i sin stime med mindst én titel hver sæson på WTA Tour, som hun har præsteret siden 2008. I finalen vandt danskeren med 7-5, 6-3 over værtslandets 18-årige wildcard-spiller Naomi Osaka, der for første gang i sin karriere havde kvalificeret sig til en finale på WTA Tour. Den unge japaners bedste resultater indtil da havde været to kvartfinalepladser.

Den forsvarende mester, Agnieszka Radwańska, var seedet som nr. 2 men tabte i semfinalen med 6-4, 5-7, 4-6 til Caroline Wozniacki.

Doubleturneringen blev vundet af Sania Mirza og Barbora Strýcová, som i finalen besejrede kineserne Liang Chen og Zhang Zhaoxuan ganske overbevisende med 6-1, 6-1, og som dermed vandt deres anden WTA-titel som makkere, efter at de tidligere på året havde vundet deres første turnering som par ved Western & Southern Open i Cincinnati.

Præmier 

Den samlede præmiesum for turneringen androg $ 885.500 og fordelte sig som følger.

Resultater

Damesingle

Hovedturnering 

Hovedturneringen havde deltagelse af 28 spillere fordelt på
 20 direkte kvalificerede spiller i form af deres placering på WTA's verdensrangliste pr. 8. august 2016 (seks uger før turneringens start).
 4 spillere, der havde modtaget et wildcard.
 4 spillere fra kvalifikationen.

Kvalifikation 

I kvalifikationen spillede 32 spillere om de sidste fire ledige pladser i hovedturneringen.

Damedouble 

Damedoubleturneringen havde deltagelse af 16 par.

Eksterne henvisninger 
 Toray Pan Pacific Open

Noter 

2016
WTA Tour 2016
Pan Pacific Open 2017

Toray Pan Pacific Open 2017 var en tennisturnering, der blev spillet udendørs på hardcourt-baner i Ariake Colosseum og Ariake Tennis Forest Park i Tokyo, Japan i perioden 17. - 25. september 2017. Det var den 44. udgave af Pan Pacific Open.

Singletitlen blev vundet af Caroline Wozniacki, som dermed vandt Pan Pacific Open for andet år i træk og tredje gang i alt – hun vandt turneringen for første gang i 2010. Sejren var endvidere Wozniackis 26. WTA-titel i karrieren. Det var syvende gang i 2017, at danskeren var i en finale på WTA Tour, men det var første gang at hun kunne forlade slutkampen som vinder, og med årets første turneringssejr holdt hun liv i sin stime med mindst én titel hver sæson på WTA Tour siden 2008. I finalen vandt den forsvarende mester med 6-0, 7-5 over Anastasija Pavljutjenkova, der havde kvalificeret sig til en finale på WTA Premier-niveau for første gang siden 2015.

Wozniacki havde ellers været i problemer i kvartfinalen mod Dominika Cibulková, hvor hun måtte afværge to matchbolde i andet sæt, inden Cibulková gav op i tredje sæt på grund af en skade. Til gengæld slap hun nemt igennem semifinalen, hvor hun besejrede verdensranglistens nr. 1, Wimbledon-mesteren Garbiñe Muguruza, med 6-2, 6-0, og det var blot anden gang i karrieren, at Wozniacki besejrede en regerende verdens-etter.

Doubleturneringen blev vundet af Andreja Klepač og María José Martínez Sánchez, som i finalen besejrede Daria Gavrilova og Darja Kasatkina med 6-3, 6-2, og som dermed vandt deres første WTA-titel som makkere.

Præmier 

Den samlede præmiesum for turneringen androg $ 890.100 og fordelte sig som følger.

Resultater

Damesingle

Hovedturnering

Kvalifikation

Damedouble

Eksterne henvisninger 
 Toray Pan Pacific Open

Noter 

2017
WTA Tour 2017
Bezirke i Hamborg

Siden 1951 har Hamborg været inddelt i syv bezirke (distrikter), som pr. 1. januar 2011 består af i alt 104 bydele (Stadtteile). Bydelenes navne og grænser er ofte historiske, men der er også bydele af nyere herkomst. Af statistiske årsager er mange bydele yderligere opdelt i et eller flere kvarterer (Ortsteile). Pr. 1. januar 2011 er der i alt 181 kvarterer.

Bezirkerne er ansvarlige for en række decentrale forvaltningsopgaver, som til dels kan sammenlignes med kommunale opgaver i andre tyske delstater. Ansvarsområderne omfatter social- og sundhedsvæsen, folkeregistrering, byggeri, offentlige boliger og fast ejendom, samt opsyn med erhvervslivet.

Samtidig med valg til Hamborgs senat, vælges der medlemmer til hvert bezirks bezirksversammlung (distriktsforsamling). Hver bezirksversammlung udpeger en bezirksamtsleiter (distriktsleder), som efterfølgende skal bekræftes af senatet.

Bezirke

Bezirker og deres bydele

Bezirk Hamburg-Mitte 

Bezirk med 19 bydele:
Hamburg-Altstadt,
Billbrook,
Billstedt,
Borgfelde,
Finkenwerder,
HafenCity,
Hamm,
Hammerbrook,
Horn,
Kleiner Grasbrook,
Neustadt,
Neuwerk (eksklave),
Rothenburgsort,
St. Georg,
St. Pauli,
Steinwerder,
Veddel,
Waltershof,
Wilhelmsburg.

Bezirk Altona 

Bezirk med 14 bydele:
Altona-Altstadt,
Altona-Nord,
Bahrenfeld,
Blankenese,
Groß Flottbek,
Iserbrook,
Lurup,
Nienstedten,
Osdorf,
Othmarschen,
Ottensen,
Rissen,
Sternschanze,
Sülldorf.

Bezirk Eimsbüttel 

Bezirk med 9 bydele:
Eidelstedt,
Eimsbüttel,
Harvestehude,
Hoheluft-West,
Lokstedt,
Niendorf,
Rotherbaum,
Schnelsen,
Stellingen.

Bezirk Hamburg-Nord 

Bezirk med 13 bydele:
Alsterdorf,
Barmbek-Nord,
Barmbek-Süd,
Dulsberg,
Eppendorf,
Fuhlsbüttel,
Groß Borstel,
Hohenfelde,
Hoheluft-Ost,
Langenhorn,
Ohlsdorf,
Uhlenhorst,
Winterhude.

Bezirk Wandsbek 

Bezirk med 18 bydele:
Bergstedt,
Bramfeld,
Duvenstedt,
Eilbek,
Farmsen-Berne,
Hummelsbüttel,
Jenfeld,
Lemsahl-Mellingstedt,
Marienthal,
Poppenbüttel,
Rahlstedt,
Sasel,
Steilshoop,
Tonndorf,
Volksdorf,
Wandsbek,
Wellingsbüttel,
Wohldorf-Ohlstedt.

Bezirk Bergedorf 
De tre kort viser endnu ikke bydelen Neuallermöhe, som blev oprettet den 1. januar 2011.

Bezirk med 14 bydele:
Allermöhe,
Altengamme,
Bergedorf,
Billwerder,
Curslack,
Kirchwerder,
Lohbrügge,
Moorfleet,
Neuallermöhe,
Neuengamme,
Ochsenwerder,
Reitbrook,
Spadenland,
Tatenberg.

Bezirk Harburg 

Bezirk med 17 bydele:
Altenwerder,
Cranz,
Eißendorf,
Francop,
Gut Moor,
Harburg,
Hausbruch,
Heimfeld,
Langenbek,
Marmstorf,
Moorburg,
Neuenfelde,
Neugraben-Fischbek,
Neuland,
Rönneburg,
Sinstorf,
Wilstorf.

Eksterne henvisninger 

 Bezirke og bydele, samt PDF-kort
 Bydelskort og bydelsprofiler

Kilder
Finn Savery

Finn Savery (født: 24. juli 1933 i Gentofte) er komponist, pianist, jazzmusiker og kapelmester, er søn af pianist, musikpædagog C.M. Savery og hustru musikpædagog Sigrid Aae.

Han blev uddannet på Det Kongelige Danske Musikkonservatorium i København. Han har haft egne grupper, samt spillet på vibrafon med Max Brüel. Han har blandt andet komponeret musik til Ernst Bruun Olsens musicaler Teenagerlove og Bal i den borgerlige.

Eksterne henvisninger og kilder 
 Finn Savery - biografi 
 

Musikere fra Danmark
Personer i Kraks Blå Bog
Kunstnere på finansloven
Currywurst

Currywurst er en stegt eller fritteret kogepølse eller bratwurst, som sædvanligvis bliver opskåret og tilsat krydret ketchup og karrypulver. Den serveres ofte med hvidt brød eller pommes frites. Currywursten regnes at have sit ophav i Berlin, men har spredt sig til store dele af Tyskland.

Berlin Currywurst 
Deutsches Currywurst Museum har anslået, at der bliver spist 800 millioner currywurst i Tyskland hvert år, heraf 70 millioner alene i Berlin.

Eksterne henvisninger 

 Original Berliner Currywurst

Pølser
Mad fra Tyskland
Fastfood
Dimethylsulfoxid

Dimethylsulfoxid (DMSO) er en organisk svovlforbindelse med molekylformlen (CH3)2SO. Det fremtræder under standardbetingelser som en farveløs væske. DMSO er et vigtigt polært aprotisk opløsningsmiddel, og det er blandbart med såvel vand som en lang række organiske opløsningsmidler. Det har et relativt højt smeltepunkt. DMSO har den specielle egenskab, at mange mennesker oplever en hvidløgslignende smag i munden efter hudkontakt med stoffet.

DMSO optages let gennem huden. Hvis der er opløst giftige stoffer i DMSO'en (f.eks. natriumcyanid), bringes disse med ind i kroppen og kan medføre potentielt livsfarlige situationer.

Dimethylsulfoxidmolekylet har en trigonal pyramidal geometri i lighed med andre tre-koordinerede forbindelser af svovl i oxidationstrin +4. Svovlatomet har et ledigt elektronpar, som sammen med methylgrupperne og iltatomet danner hjørnerne i et tetraeder.

Referencer 

Sulfoxider
Opløsningsmidler
Bratwurst

Bratwurst er en pølse lavet af svin, okse og/eller kalv. Den originale tyske bratwurst er krydret med hvidløg, muskatnød, kryddernellike, kommen og i nogle tilfælde merian. Den serveres stegt eller grillet, ofte med brød, kartoffelmos, stærk sennep, tysk kartoffelsalat og for det meste i Tyskland med varm sauerkraut.

Bratwurst har formentlig sin oprindelse i Thüringen, hvor det er kendt som Thüringer. Den ældst kendte opskrift er fra 1432. Thueringer bratwurst er 15 til 20 cm lang, lavet af fersk kød, der traditionelt er kogt på en grill, hvor øl og vand anvendes til at justere temperaturen. Traditionel thüringer Bratwurst er marineret i en blanding af øl, sennep og løgringe en til to timer før grillstegning.

Referencer

Eksterne henvisninger 

 The History of Bratwurst på www.kitchenproject.com 

Pølser
Mad fra Tyskland
Retsliberalisme

Retsliberalisme er en politisk ideologisk retning, der kombinerer georgisme med princippet om "retsmoralen" jf. den Danske moralfilosof Severin Christensen

Ideologier
Celluloseacetat

Celluloseacetat er acetatet af cellulose. Det blev fremstillet første gang i 1865. Celluloseacetat anvendes til produktion af fotografisk film, som bestanddel i belægninger og som materiale til brillestel. Det anvendes tillige som kunstfiber til produktion af cigaretfiltre og spillekort. Fotografiske film fremstillet af celluloseacetat erstattede nitratfilm i 1950'erne, da de var billigere og mindre brændbare.

Referencer 

Kunstfibre
Eddikesyreestere
Juan Santamaría International Airport

Juan Santamaría International Airport  er en lufthavn ved Costa Ricas hovedstad San José. Den er beliggende ved Alajuela, 20 km vest fra centrum af kantonet San José.

I 2015 betjente lufthavnen 4.316.279 passagerer og havde 79.441 start- og landinger, hvilket gjorde den til Costa Ricas travleste, og Mellemamerikas anden travleste efter Tocumen International Airport i Panama.

Eksterne henvisninger 

 Juan Santamaría International Airports officielle hjemmeside

Lufthavne i Costa Rica
Etableret i 1958
Sierra Nevada Nationalpark

Sierra Nevada nationalpark er en spansk nationalpark som ligger i Sierra Nevada, hvor 65 procent ligger i provinsen Granada og 35 % i provinsen Almería (35 procent) i den autonome region Andalusien. Den strækker sig fra Alpujarra og Marquesado til Lecrindalen.

Geografi og natur 
Der er mere end 20 toppe over 3.000 meter, de højeste er Mulhacén (3.479 m), Veleta (3.396 m) og Alcazaba (3.371 m). Floderne der udspringer på nordsiden af bjergkæden løber ud i Guadalquivir-systemet, de største er Fardes og Genil. Floderne der udspringer mod vest og syd løber ud i Middelhavet. Blandt dem er Dúrcal, Ízbor, Trevélez og Poqueira, som alle er tilløb til Guadalfeo, som også selv har udspring i Sierra Nevada, samt Adra og Andarax, med deres bifloder. PÅ syd og vestsiden findes hovedparten af de næsten 50 højtliggende bjergsøer som findes i Sierra Nevada, hvoraf mange er udspringet til bække og floder.

I området findes 60 arter plantearter som er endemiske i dette område. Her findes store populationer af grævlinger og vildkatte, og mange andre arter. Inde i parken er der mange aktiviteter for besøgende, blandt andet skiløb og snowboard, men også vandring, klatring, paragliding og ridning.

I udkanten af parken ligger den botaniske have i Cortijuela som studerer og bevarer parkens endemiske arter. Et areal på 1.722,38    km² blev i 1986 udpeget til biosfærereservat under UNESCOs Menneske og biosfære-programmet.

Galleri

Se også 
 Sierra Nevada (Spanien)

Eksterne kilder og henvisninger 

 Flora og fauna på treksierranevada.com

Nationalparker i Spanien
Biosfærereservater under UNESCO